CELEX: 32007R0635
Language: da
Date: 2007-06-07 00:00:00
Title: Kommissionens forordning (EF) nr. 635/2007 af 7. juni 2007 om fravigelse for regnskabsåret 2006 af forordning (EØF) nr. 1915/83 for så vidt angår sidste frist for fremsendelse af bedriftsskemaer

8.6.2007   
            
            
               DA
            
            
               Den Europæiske Unions Tidende
            
            
               L 146/17
            
         
      KOMMISSIONENS FORORDNING (EF) Nr. 635/2007
   af 7. juni 2007
   om fravigelse for regnskabsåret 2006 af forordning (EØF) nr. 1915/83 for så vidt angår sidste frist for fremsendelse af bedriftsskemaer
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning nr. 79/65/EØF af 15. juni 1965 om oprettelse af et informationsnet for landøkonomisk bogføring til belysning af indkomstforhold og driftsøkonomiske forhold i landbruget i Det Europæiske Økonomiske Fællesskab (1), særlig artikel 6, stk. 2, og
   ud fra følgende betragtninger:
   
               (1)
            
            
               Efter artikel 3, stk. 3, i Kommissionens forordning (EØF) nr. 1915/83 af 13. juli 1983 om visse gennemførelsesbestemmelser vedrørende bogføring med henblik på konstatering af landbrugsbedrifternes indkomster (2) skal forbindelsesorganet fra regnskabsåret 2005 fremsende alle bedriftsskemaer til Kommissionen senest tolv måneder efter udgangen af det regnskabsår, som de vedrører.
            
         
               (2)
            
            
               Som en undtagelse for regnskabsåret 2006 bør Danmark kunne råde over en længere periode til at fremsende data, så denne medlemsstat kan afslutte fornyelsen af det it-system, som benyttes til at bearbejde de regnskabsdata, der indsamles med henblik på at fastlægge landbrugsbedrifternes indkomster.
            
         
               (3)
            
            
               Foranstaltningerne i denne forordning er i overensstemmelse med udtalelse fra Fællesskabskomitéen for Informationsnettet for Landøkonomisk Bogføring —
            
         UDSTEDT FØLGENDE FORORDNING:
   Artikel 1
   Uanset artikel 3, stk. 3, i forordning (EØF) nr. 1915/83 fremsender forbindelsesorganet i Danmark for regnskabsåret 2006 bedriftsskemaer til Kommissionen senest 18 måneder efter udgangen af det pågældende regnskabsår.
   Artikel 2
   Denne forordning træder i kraft på syvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 7. juni 2007.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EFT 109 af 23.6.1965, s. 1859/65. Senest ændret ved forordning (EF) nr. 1791/2006 (EUT L 363 af 20.12.2006, s. 1).
   
      (2)  EFT L 190 af 14.7.1983, s. 25. Ændret ved forordning (EF) nr. 1192/2005 (EUT L 194 af 26.7.2005, s. 3).